Joroisista 7 p:nä heinäkuuta
Joroisista 7 p:nä heinäkuuta. Ilma on ollut lämmin ja kasvuille sopiva; rukiissa oli jo ennen heinäkuun alkua tähkäpää: joiden laihot paljon mätänivät lumen alla, ne ovat yleisesti huonommat kuin ennen tavallinen kasvu. Jyvät kallistuvat kallistumistaan: rukiit jo maksavat 20 markkaa, jopa enemmänkin, vaikka viime syksynä niitä jo myivät 15:kin markasta. Voita antavat maamiehet 50:nestä ja 60:stä pennistä naulan. Työmiehen päiväpalkka ei ole kallis, vaikka maamiehen töille luullaan kesä olevan lyhyt. Metsäviljelykset eivät ole suuressa määrässä työn alla vielä olleet; ei viime kesänäkään kylvetyt metsähalmeet laihoja säilyttäneet, vaan monessa paikoin mätänivät peräti. Iho-polte on monta täällä pitänyt vuoteella, vaan kuolevaisuus on keskinkertainen.

G[ustaf]. F[redrik]. B[rask].

Lähde: Suomalainen Virallinen Lehti 23.7.1867.

Asiatekstit
Gustaf Fredrik Brask
Suomalainen Virallinen Lehti
1867